

**GRADSKO VIJEĆE**

KLASA: 334-03/16-01/03 ***P R I J E D L O G***

URBROJ: 2186/18-02/1-19-168

U Ludbregu, 7. ožujak 2019. godine

Temeljem članka 35. Zakona o lokalnoj i područnoj (regionalnoj) samoupravi (NN br.33/01,60/01 – *vjerodostojno tumačenje*, 129/05, 109/07, 125/08, 36/09, 150/11, 144/12. 19/13 – *pročišćeni tekst*, 137/15, 123/17) i članka 33 Statuta Grada Ludbrega („Službeni vjesnik Varaždinske županije“ br. 23/09, 17/13 i 40/13 – *pročišćeni tekst,* 12/18, 55/18*-pročišćeni tekst*), Gradsko vijeće Grada Ludbrega, na 13. sjednici održanoj 7. ožujka 2019. godine, donosi

**O D L U K U**

**o usvajanju Strategije razvoja krajobraznog uređenja Grada Ludbrega do 2027.**

Članak 1.

Ovom odlukom usvaja se Strategija razvoja krajobraznog uređenja Grada Ludbrega do 2027.

Članak 2.

Ovom strategijom postavljaju se smjernice krajobraznog uređenja Grada Ludbrega na temelju provedenih analiza i ispitivanja potreba korisnika te u konačnici postavlja se okvir za daljnja postupanja Grada vezano za planiranje i upravljanje otvorenim javnim površinama. Temeljni cilj Strategije je stvaranje pretpostavki za krajobrazno uređenje javnih otvorenih i zelenih površina, naročito u kontekstu mogućnosti financiranja projekata koje pružaju politike EU.

Članak 3.

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednik Gradskog vijeća:

Antun Šimić

OBRAZLOŽENJE PRIJEDLOGA ODLUKE

**o usvajanju Strategije krajobraznog uređenja Grada Ludbrega do 2027.**

Grad Ludbreg je u sklopu projekta "Development of strategic cross-border cooperation between Letenye, Ludbreg and Prelog" (DESCO), sufinanciranog iz programa Europske teritorijalne suradnje Interreg V-A Mađarska-Hrvatska 2014.-2020. pristupio izradi Strategije krajobraznog uređenja do 2027. Strategija krajobraznog uređenja do 2027. izrađuje se i provodi s ciljem poboljšanja kvalitete života građana i privlačnosti Grada Ludbrega za posjetitelje. Temeljni cilj Strategije je stvaranje pretpostavki za krajobrazno uređenje javnih otvorenih i zelenih površina, naročito u kontekstu mogućnosti financiranja projekata koje pružaju politike EU. Ovom strategijom evidentirale su se postojeće prednosti i nedostaci, ispitali su se stavovi, mišljenja i potrebe korisnika te na temelju toga ponuđena su rješenja za poboljšanje, uspostavu sustavnog i planskog uređenja otvorenih javnih i zelenih površina, poticanje korištenja prirodnih i kulturnih bogatstava Grada u svrhu uređenja javnih otvorenih površina koje će postati sastavni dio prepoznatljivog identiteta Grada.

Izrada Strategije provodila se u nekoliko faza. Prva faza obuhvatila je razvojno-planski okvir u kojem je analizirana prostorno planska i strateška dokumentacija relevantna za krajobrazno uređenje otvorenih površina Grada Ludbrega i to županijskog prostornog plana i prostornog plana uređenja Grada, urbanističkog plana uređenja te vezane strateške dokumente kao što su Strategija regionalnoga razvoja Republike Hrvatske, Županijska razvojna strategija Varaždinske županije, Strategija razvoja grada Ludbrega, Strateški plan razvoja turizma, Strategija Europske unije o bioraznolikosti do 2020. te Konvencija o europskim krajobrazima. Druga faza odnosila se na analizu stanja, analizu osnovnih čimbenika koji utječu na otvorene javne površine Grada, a obuhvatila je detaljno sagledavanje prostornog konteksta, kulturno povijesnog konteksta razvoja Ludbrega, njegovih okolišnih značajki, analizu stanovništva, turizma te inventarizaciju i valorizaciju zelenih površina na području Grada.

Razlozi za donošenje Strategije krajobraznog uređenja Grada Ludbrega do 2027. odnose se na poboljšanje kvalitete života građana i privlačnosti Grada Ludbrega za posjetitelje, evidentiranje postojećih krajobraznih nedostataka, ispitivanje stavova, mišljenja i potreba korisnika, osiguravanje uspostave sistema planskog uređenja otvorenih javnih i zelenih površina, poticanje korištenja prirodnih i kulturnih bogatstava Grada u svrhu uređenja javnih otvorenih površina koje će postati sastavni dio prepoznatljivog identiteta grada te na utvrđivanje strateških ciljeva, vizije, misije te ciljeva, prioriteta i mjera za postizanje zadanih strateških ciljeva.

Obzirom na sve navedeno predlaže se Gradskom vijeću usvajanje ove Odluke u predloženom tekstu.